Diari Oficial de la Generalitat Valenciana


Sumari del DOGV 6567, del 18-07-2011 (2011/7714)

Notificació de la sentència dictada en el judici de modificació de mesures contenciós número 197/2010.
------------------------------------------------------------------------------------------------------

### Dades del document

Número de DOGV
:   6567

Data del DOGV
:   18-07-2011

Secció del DOGV
:   IV. ADMINISTRACIÓ DE JUSTÍCIA

Número del document
:   2011/7714


Organisme emissor
:   Jutjat de Primera Instància Número 3 de Torrevieja

Tipus de document
:   Edicte

Notificació de la sentència dictada en el judici de modificació de mesures contenciós número 197/2010. [2011/7714]  
Modificació de mesures del supòsit contenciós 000197/2010  
Part demandant: Teodora Milcheva Taneva.  
Part demandada: Marko Dimitrov Koychinov.  
Sobre: modificació de mesures no consensuades.  
En el judici a què es fa referència s'ha dictat la resolució que té el text que, literalment, és com segueix:  
«Dispositiva  
Estime íntegrament la pretensió principal instada per Teodora Milcheva Taneva, representada per la procuradora dels tribunals senyora Torregrosa Grima, contra Marko Dimitrov Koychinov, en rebel·lia processal, i declare que el demandat ha incomplit amb els deures inherents de la pàtria potestat que exerceix sobre la menor, Katerina Markova Koychinova i en conseqüència, he de privar al demandat de la pàtria potestat sobre la seua filla Katerina Markova Koychinova.  
  
No es fa un pronunciament exprés sobre les costes causades.  
Una vegada siga ferma aquesta sentència, expediu-ne una testimoniança i trameteu-la al registre civil on conste inscrit el matrimoni dels esposos la separació dels quals s'acorda, a fi que l'encarregat hi efectue les anotacions oportunes.  
Notifiqueu aquesta sentència a les parts i feu-los saber que s'hi pot interposar un recurs d'apel·lació per a l'Audiència Provincial d'Alacant, que cal preparar per escrit davant d'aquest Jutjat dins del termini de cinc dies, on s'esmente la resolució impugnada i la voluntat de recórrer-hi i amb la indicació dels pronunciaments que s'impugnen; i s'ha d'adjuntar, per a la seua admissió, el justificant documental d'haver consignat la quantitat de 50 euros al Banesto, en el compte de consignacions i dipòsits d'aquest Jutjat, en el número corresponent a aquest procediment (disposició addicional 15a de la LOPJ, afegida per la LO 1/2009, de 3 de novembre).  
Aquesta és la meua sentència, que jutjant definitivament en primera instància, pronuncie, mane i firme».  
Publicació. La sentència anterior va ser llegida i publicada pel magistrat jutge que la va dictar mentre celebrava audiència pública en el dia de la seua data, davant de mi, el secretari; en done fe.  
Atés que es desconeix el domicili o la residència actuals de la part demandada, mitjançant la resolució dictada en el procediment a què es fa referència, i de conformitat amb el que disposen els articles 156.4 i 164 de la Llei 1/2000, d'Enjudiciament Civil, s'ha disposat la publicació d'aquest edicte al tauler d'anuncis del Jutjat per a portar a efecte la diligència de notificació de la sentència.  
  
Torrevieja, 17 de juny de 2011.- La secretària judicial: Ana María Lacalle Espallardó.